CELEX: C2004/168/21
Language: da
Date: 2004-06-26 00:00:00
Title: Sag T-154/04: Sag anlagt den 22. april 2004 af Daniel Bauwens mod Kommissionen for De Europæiske Fællesskaber

26.6.2004   
            
            
               DA
            
            
               Den Europæiske Unions Tidende
            
            
               C 168/11
            
         Sag anlagt den 22. april 2004 af Daniel Bauwens mod Kommissionen for De Europæiske Fællesskaber
   (Sag T-154/04)
   (2004/C 168/21)
   Processprog: fransk
   Ved De Europæiske Fællesskabers Ret i Første Instans er der den 22. april 2004 anlagt sag mod Kommissionen for De Europæiske Fællesskaber af Daniel Bauwens, Bruxelles, ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af afgørelsen om at afslutte proceduren for udfærdigelsen af sagsøgerens bedømmelsesrapport for tidsrummet fra 1. juli 2001 til 31. december 2002 og af afslaget på sagsøgerens ansøgning om at indbringe sagen for Det Paritetiske Bedømmelsesudvalg
            
         
               —
            
            
               Sagsøgte tilpligtes at afholde sagens omkostninger.
            
         Søgsmålsgrunde og væsentligste argumenter:
   Sagsøgeren har indgivet ansøgning om, at sagen indbringes for Det Paritetiske Bedømmelsesudvalg med henblik på prøvelse af hans bedømmelsesrapport, som stadfæstet af den endelige bedømmer. Kommissionen fandt, at ansøgningen var indgivet for sent, idet den blev indgivet efter den frist på 5 arbejdsdage, der er fastsat i artikel 7 i de almindelige gennemførelsesbestemmelser til vedtægtens artikel 43 og 45, som er vedtaget af sagsøgte.
   Sagsøgeren har anfægtet afslaget på denne ansøgning og udfærdigelsen af den endelige bedømmelsesrapport under henvisning til, at femdagesfristen i henhold til fodnoten i artikel 7 de almindelige bestemmelser burde have været suspenderet, eftersom sagsøgeren havde taget ferie i to uger, hvilken ferie påbegyndtes dagen efter den udtrykkelige stadfæstelse af rapporten af den endelige bedømmer. Sagsøgeren har samtidig anført, at der er anlagt et klart fejlskøn, samt at principperne om god forvaltning og om ligebehandling er blevet tilsidesat.